Let It Roll: Songs by George Harrison

Let It Roll: Songs by George Harrison (eller Let It Roll: The Music of George Harrison) er det tredje samlealbumet av George Harrison, og den første som dekker hele solokarrieren etter The Beatles-eraen. Samlingen ble annonsert den 14. april 2009, den samme dagen fikk Harrison en stjerne på Hollywood Walk of Fame. Albumet ble utgitt den 16. juni 2009, både på CD og digitalt format.

Albumet inneholder sanger originalt utgitt på EMI og Harrisons eget plateselskap Dark Horse Records. Alle sangene på samlingen er presentert i digitalt remastret form og samlingen inneholder et hefte med tidligere usette og sjeldne fotografier.

Albumet inneholder alle Harrisons sanger som har nådd nummer 1 på Billboard Hot 100, inkludert «My Sweet Lord», «Isn't It A Pity», «Give Me Love (Give Me Peace On Earth)» og «Got My Mind Set On You».

Etter en for tidlig annonsert sporliste fra utsalgssteder som Amazon.com og Tower Records, hevdet EMI i et presseskriv fra 29. april 2009, at den endelige sporlisten enda ikke var annonsert. Men 5. mai 2009 publiserte EMI endelig den egentlige sporlisten, og denne viste seg å være identisk med den som ble annonsert noen uker tidligere av Amazon.com og Tower Records.
iTunes tilbyr eksklusivt et uutgitt bonusspor på det digitale albumet, Harrisons tidligste demo av «Isn't It A Pity».

Albumet debuterte på 4.-plass i Storbritannia, noe som gjør dette til den høyeste listeplasseringen hans på over 35 år, siden Living in the Material World fra 1973. I USA debuterte albumet som nummer 24 og fram til 6. august 2009 har det blitt solgt 51 000 kopier. Totale salg er for tiden beregnet til 160 000 kopier verden over.

Sporliste
Alle sanger er skrevet av George Harrison, unntatt hvor annet står.
«Got My Mind Set on You» (Rudy Clark) – 3:52
«Give Me Love (Give Me Peace on Earth)» – 3:35
«Ballad of Sir Frankie Crisp (Let It Roll)» – 3:48
«My Sweet Lord» – 4:40
«While My Guitar Gently Weeps» – 4:46
Live i Madison Square Garden under The Concert for Bangladesh
«All Things Must Pass» – 3:46
«Any Road» – 3:52
«This Is Love» (George Harrison, Jeff Lynne) – 3:47
«All Those Years Ago» – 3:46
«Marwa Blues» – 3:41
«What Is Life» – 4:25
«Rising Sun» – 5:27
«When We Was Fab» (George Harrison, Lynne) – 3:51
«Something» – 3:10
 The Concert for Bangladesh
«Blow Away» – 3:59
«Cheer Down» (George Harrison, Tom Petty) – 4:06
«Here Comes the Sun» – 2:54
 The Concert for Bangladesh
«I Don't Want To Do It» (Bob Dylan) – 2:54
«Isn't It a Pity» (Versjon En) – 7:07
iTunes Store bonusspor
«Isn't It a Pity» (Tidligste Demo)
Sangene er remastret av Giles Martin, de originale produsentene er som følgende:
Spor 1, 8, 13 & 16: Jeff Lynne & George Harrison
Spor 2: George Harrison
Spor 3, 4, 5, 6, 11, 14, 17 & 19: George Harrison & Phil Spector
Spor 7, 10 & 12: George Harrison, Jeff Lynne & Dhani Harrison
Spor 9: George Harrison & Ray Cooper
Spor 15: George Harrison & Russ Titelman
Spor 18: Dave Edmunds

Listeplasseringer

Referanser

Eksterne lenker   
 
 Offisiell Mikroside- del av Georgeharrison.com

Samlealbum fra 2009
George Harrison-album
Musikkalbum produsert av George Harrison
Musikkalbum produsert av Jeff Lynne
Musikkalbum produsert av Phil Spector
Musikkalbum produsert av Russ Titelman
Apple Records-album
Dark Horse Records-album